یئنی نوع کروناویروس اپیدمیاسی سرعتله یاییلماغا داوام ائدیر. اپیدمیا سببیندن ایندیدک هلاک اولان‌لارین سایی 51 مینی، یولوخان‌لارین سایی ایسه 1 میلیونو مینی کئچیب.
ایتالیا-دا کروناویروس اپیدمیاسیندان اؤلوم حال‌لاری‌نین قارشی‌سی آلینا بیلمیر. ویروس‌دان اؤلن‌لرین سایی سون 24 ساعاتدا 760 آرتا‌راق، 13 مین 915-ا چیخیب.
آوروپا بیرلیگی کمیسیونونون صدری اورزولا ون در لاین آوروپانین حاضیردا ایتالیا-نین یانیندا اولدوغونو، آنجاق بونون هر زامان اولمادیغینی بیلدیره‌رک رم رهبرلیگیندن عذر ایسته‌ییب.
ایتالیا-نین " La Repubblica" قزئتینه مکتوب یازا‌راق آوروپا بیرلیگی اؤلکه‌لری آراسیندا ایتالیا-نین "کووید-19"-دان ان چوخ تاثیرلندیگی اؤلکه اولدوغونو وورغولایان ون در لاین "بو بحرانین اولینده اورتاق حرکت ائتمک ضروری‌لیگی حیس اولونما‌لی ایدی، آنجاق هر کس قارشی-قارشییا اولدوغو پروبلئم‌لرله مشغول ایدی" دئییب.
فرانسا-دا کروناویروس‌دان اؤلن‌لرین سایی سون 24 ساعاتدا 471 آرتا‌راق 4 مین 503-ا چاتیب.
فرانسا باش قرارگاهیندان وئریلن آچیقلامایا گؤره، "کووید-19" فرانسانین Barkhane عملیاتی چرچیوه‌سینده ساحل بؤلگه‌سینده وظیفه ایجرا ائدن 4 عسگرده آشکارلانیب و اونلاردان 3-و فرانسایا آپاریلیب.
پایتاخت پاریس‌دکی اولوسلار آراسی بازار رونگیس-داکی بیر انباردان یئنی نوع کروناویروس‌دان حیاتینی ایتیرن‌لر اوچون مورق کیمی ایستیفئده ائدیله‌جک.
آلمانیا-دا یئنی نوع کروناویروس‌دان اؤلن‌لرین سایی مین 48-ا چیخیب. سون 24 ساعاتدا ویروسا یولوخما سایی‌نین 5 مین 478 آرتا‌راق 83 مین 459-آ چاتدیغی اؤلکه‌ده اپیدمیا‌دان ان چوخ تأثیرلنن ایالت مونیخ اولوب.
امریکا-دا یئنی کروناویروس (کووید-19) اینفکسیونوندان اؤلن‌لرین سایی 6053 نفره چاتیب. اؤلکه‌ده ویروسا یولوخان‌لارین سایی ایسه 210 مین 262 اولوب. اؤلوم سایینا گؤره نیویورک اؤنده‌دیر. بورادا کروناویروس‌دان 1562 اؤلوم قئیده آلینیب. ویروسون آز موشاهیده اولوندوغو بؤلگه‌لردن 21  مین ساغلیق ایشچی‌سی کؤنول‌لو اولا‌راق نیویورک-ا گئده‌جک. نیویورک بلدیه‌سی‌نین باشچی‌سی Bill de Blasio یئنی نوع کروناویروس (کووید-19) تدبیرلری چرچیوه‌سینده شهر ساکین‌لرینی چؤله چیخارکن اوزلرینی اؤرتمه‌یه چاغیریب.
کروناویروسا قارشی موباریزه چرچیوه‌سینده پرزیدنت دونالد ترامپ ساغلیق و اینسان خیدمت‌لری ناظیرلیگی و ایچ تهلوکه‌سیزلیک ناظیرلیگینه 6 شیرکتین تنفس دستگاهی اوره تیمینده کی مانع ‌لری آرا‌دان قالدیرماغی تعمین ائتمه‌لرینی تاپشیریب.
ترامپین ایکینجی تستی‌نین نتیجه‌سی منفی اولوب. امریکا پرزیدنتی داها اول ده بیلدیریب کی، اوندا کروناویروس علامت‌لری یوخ‌دور.
جان ایتکی‌سی‌نین 131-ا چیخدیغی و یولوخما فاکتی‌نین 10 مین 132-ا چاتدیغی کانادادا ساغلیق خیدمت‌لرینده 60 میلیون N95 تیپ‌لی ماسک لارین و طبی قورویوجو ماده‌لره احتیاج اولدوغو و سون گون‌لرده اونلاردان یالنیز 11 میلیونو- ماکس ین تامین ائدیلدی بیلدیریلیب. بو ماسک‌لارین عاجیل احتیاجی اولان مرکزلره پایلانماسی باشلانیب.
استرالیا-دا ایلک یولوخما فاکتی‌نین قئیده آلیندیغی ژانویه آیی‌نین آخیرین‌دان بری‌دیر یئنی نوع کروناویروس اپیدمیاسی نتیجه‌سینده اؤلن‌لرین سایی 27-یه، ویروسا توتولان‌لارین ایسه 5 314-ا چیخیب.
لاتین امریکاسی اؤلکه‌لری آراسیندا اپیدمیا‌دان ان چوخ تأثیرلنن برزیلیا-دا اؤلن‌لرین سایی 299-ا چاتیب. ویروسون یولوخدوغو اینسان سایی 8 مین اولوب.
ایندیدک کروناویروس‌دان 55 نفرین اؤلدوگو و ویروسا یولوخان‌لارین سایی‌نین مین 414 اولدوغو پرو-دا اپیدمیانین قارشی‌سینی آلماق اوچون قادین و کیشی‌لرین تمل احتیاج‌لاری‌نین اؤدنیلمه‌سی اوچون فرق‌لی گون‌لرده چؤله چیخماق قراری وئریلیب.
